Brodosplit je ugovorio izgradnju broda za kružna putovanja duljine 162,2 metra za brodovlasnika s Bahama.

Krasit će ga pet jarbola i 6400 četvornih metara jedara pa će to biti najveći jedrenjak na svijetu, poseban i jedinstven, priopćeno je u petak iz Uprave Brodosplita.Moći će primiti 312 putnika u 156 luksuzno opremljenih kabina, a o njima će brinuti 138 članova posade.

– Nakon višemjesečnih pregovora, sa zadovoljstvom ističemo kako je Brodosplit prepoznat kao rijetko brodogradilište koje je u stanju izgraditi jedan ovako jedinstven brod – od projektiranja, gradnje do opremanja složenom opremom i luksuznim interijerom – kažu u splitskom škveru.

Vrijednost je projekta pola milijarde kuna, a za istog naručitelja vrlo vjerojatno će se graditi i drugi brod, pa će ukupna vrijednost biti milijardu kuna. Isporuka prvog broda planirana je za kraj veljače 2017. godine.

>> Brodosplit se dogovorio s Nizozemcima

>> Udvostručit ću broj radnika u Brodosplitu, za dvije godine bit će ih 5000